**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 23.05.2019 г., ПРОТОКОЛ № 6**

 **ПО ТОЧКА ПЪРВА**

**Предложение относно изменение на Наредба за опазване на околната среда на територията на община Трявна, приета с Решение № 61 от 24.04.2019 г. на Общински съвет – Трявна.**

**Вносител: Кметът на общината**

 **Р Е Ш Е Н И Е № 79**

На основание чл. 21, ал. 2 и чл.45, ал.9, във връзка с чл.21, ал.1, т.23 от ЗМСМА, във връзка с чл.37, ал.3 от ЗНА, Общински съвет – Трявна

**Р Е Ш И:**

1. Изменя чл.5, ал.1 от Наредба за опазване на околната среда на територията на

община Трявна, приета с Решение № 61/24.04.2019 г. на Общински съвет – Трявна, както следва:

Било:

Чл.5.(1). Писменото разрешение за отсичане и изкореняване на по-голям брой от пет дървета и на лозя над 1 декар по чл.3, в земеделски земи, с изключение на случаите по чл.84 от Закона за горите, се издава от лицата по чл.4, ал.1 от настоящата наредба.

**Става:**

**Чл.5.(1). Писменото разрешение за отсичане и изкореняване на по-голям брой от пет дървета и на лозя над 1 декар по чл.3, в земеделски земи, с изключение на случаите по чл.84 от Закона за горите, се издава от Кмета на Община Трявна.**

Прието с 10 гласа „за“, 0 „против“, 4 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**